projecte-aina/catalan_government_crawling huggingface dataset:
La Direcció General de Justícia de la Comissió Europea obre convocatòria per abordar com a mínim un dels següents motius de discriminació: origen racial o ètnic, religió o conviccions, discapacitat, edat o orientació sexual.
Les activitats hauran de tenir les següents prioritats:
El sol·licitant i els socis han de ser organismes públics o entitats privades, degudament establerts en algun dels països participants en el programa o organitzacions internacionals.
Les entitats amb ànim de lucre només poden presentar sol·licituds en associació amb organismes públics o entitats privades sense ànim de lucre.
El projecte pot ser nacional o transnacional.
La sol·licitud ha de ser presentada per una associació, que inclogui almenys dues organitzacions (sol·licitant i soci) que participen activament en la implementació de l'acció proposada (tret que s'indiqui el contrari).
La sol·licitud de la UE sol·licitada no pot ser inferior a 100.000 euros i superior a 250.000 euros.
La Direcció General de Justícia de la Comissió Europea obre convocatòria amb les següents prioritats:
Les activitats detallades a continuació no caldrà que s'incloguin totes elles en un sol projecte.
Els projectes amb un enfocament sòlid i que treballin un tipus o nombre limitat d'activitats seran molt valorats.
Les activitats dirigides específicament als objectius de prevenció i lluita contra l'antisemitisme i la lluita contra la intolerància i la discriminació contra els musulmans són d'especial interès.
En particular, per intensificar la prevenció i la lluita contra l'antisemitisme, les activitats consisteixen en:
Per ser elegible a la primera i segona prioritat: El sol·licitant i els socis han de ser organismes públics o entitats privades, degudament establerts en algun dels països participants en el programa o organitzacions internacionals.
Les organitzacions orientades als beneficis només poden presentar sol·licituds en associació amb organismes públics o entitats privades sense ànim de lucre.
Per ser elegible a la tercera prioritat: El sol·licitant ha de ser autoritat pública d'un dels països participants en el programa; els socis han de ser organismes públics o entitats privades, degudament establerts en algun dels països participants en el Programa, o organitzacions internacionals;
El projecte pot ser nacional o transnacional.
La sol·licitud ha de ser presentada per un partenariat, que inclogui almenys dues entitats (sol·licitant i soci).
El projecte ha de tenir com a mínim un pressupost de 75.000 euros i com a màxim no hi ha limitació.
Els projectes estaran cofinançats pel programa Drets, Igualtat i Ciutadania (REC) fins al 80%.
La Comissió Europea i la Fundació Mies van der Rohe han seleccionat 40 obres per competir pel Premi Europeu d'Arquitectura Contemporània.
D'aquestes 40, dues són obres catalanes:
L'objectiu del premi és promocionar i entendre el significat de la qualitat i reflectir la complexitat del propi significat de l'arquitectura en termes d'assoliments tecnològics, constructius, socials, econòmics, culturals i estètics.
Compta amb el suport del programa Europa Creativa.
Els guanyadors seran anunciats a l'abril.
El Premi consisteix en 60.000 € i la Menció Especial consisteix en 20.000 €.
Ambdós guanyadors rebran una escultura que evoca el Pavelló Mies van der Rohe de Barcelona, símbol d'aquest Premi: excel·lència i innovació en termes conceptuals i constructius.
La Secretaria Permanent de la iniciativa Accions Urbanes Innovadores (UIA) ha publicat el passat 18 de gener la previsió de publicació de la quinta convocatòria per la tardor de 2019.
Els projectes presentats han de treballar en els camps següents:
Les definicions completes dels temes (inclosos els subtemes relacionats) estaran disponibles a partir d'abril de 2019.
Dos dels quals ja s'han finançat durant les convocatòries anteriors, així com dos temes nous, a la convocatòria es definiran més clarament.
Tingueu en compte que les definicions dels temes finançats en convocatòries anteriors (Qualitat de l'Aire i Economia circular) seran diferents per a la propera convocatòria.
A una convocatòria UIA poden presentar-s'hi les autoritats locals amb un mínim de 50.000 habitants, així com les associacions d'autoritats locals (nacionals o europees) que superin conjuntament els 50.000 habitants, en el cas de Catalunya: l'Àrea Metropolitana de Barcelona (AMB) i les mancomunitats.
Cada projecte podrà percebre fins a 5 milions d'euros.
La iniciativa Accions Urbanes Innovadores (UIA) té l'objectiu de finançar projectes pilot d'actuacions innovadores sobre desenvolupament urbà sostenible en els àmbits que es detallen a la corresponent convocatòria.
La iniciativa UIA està cofinançada amb el fons FEDER amb un 80%.
Per inspirar-vos amb les vostres idees de projecte, consulteu els projectes ja admesos a la web de la UIA.
Per part de Catalunya les ciutats amb projectes cofinançats amb la iniciativa UIA són Barcelona (amb dos projectes), Mataró i Viladecans.
Actualment la quarta convocatòria encara està oberta amb una data límit del 31 de gener de 2019.
El 18 de gener del 2019, el Comitè de Programació del Programa Operatiu de Cooperació Transnacional Sud-oest (SUDOE) 2014-2020 es va reunir a Tolosa per tal d'aprovar els projectes de la tercera convocatòria d'aquest programa.
En aquesta convocatòria es van presentar 31 amb participació catalana d'un total de 127 projectes transnacionals, dels quals han passat a la segona fase 41 projectes, 14 d'ells amb participació catalana, tres d'ells com a líders del projecte.
Els àmbits dels projectes es centren en:
Els pròxims dies 12 i 13 de febrer de 2019, s'organitzarà un seminari pels projectes aprovats en aquesta primera fase a Santander.
Amb tal de presentar-se a la segona fase els projectes aprovats hauran de fer-ho fins el 29/03/2019.
El proper 12 de febrer es presenta la 3a convocatòria de projectes del POCTEFA 2014-2020, el programa de cooperació territorial entre Espanya, Andorra i França, en el marc d'Interreg V.
L'esdeveniment se celebrarà al Palacio de Congresos de Jaca i s'adreça tant a actors del sector públic com del privat.
La jornada es divideix en dues sessions.
En la sessió de matí, a l'Auditori, es produiran una sèrie de presentacions.
En la sessió de tarda s'organitzaran diferents espais: un de treball per a futurs projectes, un espai de trobada entre promotors i un espai de trobament per eixos.
En aquesta última convocatòria del període 2014-2020 es realitzarà en una única fase, i els promotors de projectes disposaran de dos mesos per presentar les seves candidatures.
Cal destacar que el Govern ha aprovat la pròrroga de l'Acord Marc de Cooperació Transfronterera entre la Generalitat de Catalunya i el Consell General dels Pirineus Orientals, signat el 5 de febrer de 2015, i que ara es prorroga per quatre anys més per continuar estrenyent els vincles institucionals i consolidar la col·laboració entre els dos territoris, tant en l'àmbit institucional, com econòmic o de la cultura.
Aquest acord de pròrroga permetrà mantenir les accions dutes a terme dins dels marc de treball del Programa Operatiu de Cooperació Territorial Espanya-França-Andorra (POCTEFA) del període 2014-2020
El Departament d'Agricultura va fer el pagament de la bestreta de l'ajut dels plans de reestructuració de la vinya que 261 viticultors van sol·licitar a la seva declaració de la DUN 2018.
S'han pagat 1.081.150,62 euros per a la reestructuració de 337,36 ha de vinya de 12 comarques.
L'ajut de reestructuració i reconversió de la vinya és una mesura del Programa de suport al sector vitivinícola, previst al Reglament (UE) 1308/2013 del Parlament Europeu i del Consell, de 17 desembre de 2013, pel qual es crea una organització comuna de mercats dels productes agraris, i que preveu que cada Estat membre presenti a la Comissió un projecte de programa de suport de cinc anys que comprengui mesures d'ajut al sector vitivinícola.
Té un finançament 100% de la Unió Europea (FEAGA), per impulsar l'augment de la competitivitat de les explotacions vitivinícoles, afavorir la seva modernització i l'adequació varietal a les tendències del mercat, per tal de reforçar l'estructura del sector.
En el període 2014-2018 a Catalunya es van destinar 33.957.448 euros als ajuts dels plans de reestructuració de la vinya per a una superfície de 9.054 ha. Va representar el 8,0% del pressupost total destinat per l'estat i el 8,7% del total de la superfície.
El Departament d'Agricultura, Ramaderia, Pesca i Alimentació (DARP) de la Generalitat de Catalunya ha iniciat el pagament de l'ajut concedit l'any passat al grup seleccionat, a l'empara de l'Ordre ARP/296/2015, de 17 de setembre, per a l'execució d'un projecte mediambiental de lluita contra el cargol poma i millora de la biodiversitat al Delta de l'Ebre, en el marc de l'operació sobre Conservació de la biodiversitat i lluita contra espècies invasores contemplada en el Programa de Desenvolupament Rural (PDR) de Catalunya.
Es tracta del tercer pagament realitzat en un període de cinc anys (2015 a 2020), dins del qual, cada any s'ha d'anar executant actuacions lligades a memòries i convenis anuals emmarcats dins d'aquest projecte quinquennal.
La concessió d'aquest ajut es va formalitzar mitjançant la signatura del tercer conveni entre l'esmentat grup i el DARP, el 6 d'agost de 2018, i l'encàrrec de gestió amb Forestal Catalana.
El conveni i l'encàrrec de gestió contemplaven l'execució de diverses actuacions dutes a terme des del 16 d'octubre de 2017 fins al 15 d'octubre de 2018.
Es tracta d'actuacions de control i eradicació com l'aplicació de saponines, els tractaments amb aigua de mar, neteja de maquinària, l'eliminació d'adults i postes de cargol poma, i recerca aplicada; i d'actuacions de prevenció i protecció de la biodiversitat, com l'alimentació d'aigua dolça al canal vell del Penal, prospecció de nàiades i establiment d'un programa de manteniment d'espècies protegides, entre moltes altres.
L'import total a pagar en el marc d'aquest conveni és d'1.195.124,82 euros cofinançats entre el DARP i el Fons Europeu Agrícola de Desenvolupament Rural (FEADER), dels quals 463.720,16 euros s'han destinat al pagament de l'encàrrec de gestió realitzat a Forestal Catalana SA, en tant que mitjà propi de la Generalitat de Catalunya, per a l'execució d'una part de les actuacions, i els 731.404,66 euros restants s'han distribuït entre els diferents membres del grup que executaven actuacions, la Comunitat de Regants Sindicat Agrícola de l'Ebre, la Comunitat General de Regants del Canal de la Dreta de l'Ebre, la Societat Espanyola d'Ornitologia (SEO Birdlife), l'Institut de Recerca i Tecnologia Agroalimentàries (IRTA), i l'Agrupació de Defensa Vegetal (ADV) de l'arròs i altres cultius al Delta de l'Ebre.
Enguany, ja s'està treballant per a la formalització del quart conveni entre el DARP i el grup, que en aquesta ocasió serà un conveni bianual que cobrirà les anualitats 2019 i 2020 que ha de permetre continuar lluitant contra aquesta plaga i contribuir a la millora de la biodiversitat del Delta de l'Ebre.
El Departament d'Agricultura, Ramaderia, Pesca i Alimentació (DARP) de la Generalitat de Catalunya continua efectuant els pagaments del Programa de Desenvolupament Rural de Catalunya PDR.cat2020 complint així amb els compromisos assumits amb els agricultors.
El DARP fa efectiu el pagament dels imports corresponents al 43% de l'ajut a les Zones amb limitacions naturals de la campanya 2018, en concepte de bestreta.
Aquest ajut, s'emmarca dins del PDR.cat2020, amb el cofinançament del Fons Europeu Agrícola de Desenvolupament Rural (FEADER).
L'import total del pagament és de 4.779.776,24€.
L'objectiu dels ajuts és assegurar un ús continuat de les terres agràries, contribuir al manteniment d'una comunitat rural viable, que possibiliti la conservació del camp, i mantenir i fomentar sistemes agraris sostenibles amb especial consideració envers les exigències mediambientals.
Per això, es compensa els costos addicionals i les pèrdues de renda per la realització de l'activitat agrària en les zones amb limitacions naturals o altres limitacions específiques.
Els pagaments es concedeixen als/a les agricultors/es que es comprometin a dur a terme la seva activitat agrària en les zones amb limitacions naturals o altres limitacions específiques designades.
Aquest pagament es fa efectiu a 4.952 beneficiaris de 35 comarques, i té un impacte sobre 303.310,92 hectàrees.
En matèria civil, es prioritzaran els projectes destinats a un millor compliment i aplicació pràctica dels instruments de justícia civil, en particular:
En matèria penal, l'objectiu és promoure la cooperació judicial en matèria penal i contribuir a l'aplicació efectiva i coherent dels instruments de reconeixement mutu en matèria penal, prioritàriament pel que fa a:
També es donarà prioritat en matèria penal a la contribució eficient a l'Agenda Europea sobre seguretat en matèria de respostes judicials al terrorisme, en particular en el reforçament de la prevenció de la radicalització, especialment a les presons; a qüestions relacionades amb la detenció preventiva, en particular la sensibilització sobre la jurisprudència del Tribunal Europeu de Drets Humans (TEDH) en aquest àmbit; al funcionament dels Tractats d'Assistència Jurídica Mútua (MLA) o d'altres Tractats que continguin disposicions sobre MLA amb tercers Estats (p. ex., l'Acord MLA UE-EUA, el Conveni sobre Ciberacràcia de Budapest), inclòs pel que fa a l'intercanvi de dades electròniques.
Finalment també està previst que es doni suport als membres de la Xarxa Judicial Europea (EJN) en matèria civil i mercantil i a les autoritats nacionals, tribunals i associacions professionals que representen.
L' Agencia Estatal de Investigación ha aprovat la convocatòria de tramitació anticipada, corresponent a l'any 2018, dels ajuts Ramón i Cajal, en el marc del Pla Estatal d'Investigació Científica i Tècnica i d'Innovació 2017-2020.
Aquests ajuts van dirigits a promoure la incorporació d'investigadors nacionals i estrangers amb una trajectòria destacada en centres d'R + D mitjançant, d'una banda, la concessió d'ajudes per a la contractació laboral i, d'altra banda, la concessió d'ajuts per a la creació de llocs de treball de caràcter permanent per a la posterior incorporació en els agents del Sistema Espanyol de Ciència, Tecnologia i Innovació beneficiaris d'aquests ajuts.
Els candidats han de complir el requisit de ser doctor i haver obtingut el doctorat entre l'1 de gener de 2008 i al 31 de desembre de 2015 per al torn d'accés general i per al torn d'investigadors RYC-INIA-CCAA (en el cas de Catalunya l' Institut d'Investigació i Tecnologia Agroalimentàries (IRTA), i entre l'1 de gener de 2005 i el 31 de desembre de 2013 per torn d'accés de persones amb discapacitat igual o superior al 33%, excepte si acrediten una causa d'interrupció d'acord amb la convocatòria.
Es concediran un màxim de 200 ajuts d'una durada de cinc anys per a la contractació laboral de doctors per centres d'R + D espanyols.
Els ajuts, la quantia anual és de 33.720 euros, es destinen a cofinançar el salari i la quota empresarial de la Seguretat Social dels investigadors contractats, concedint a més un ajut addicional de 40.000 euros, a executar durant tot el període d'execució de l'ajuda per a la contractació, per cobrir les despeses directament relacionades amb l'execució de les seves activitats de recerca.
Addicionalment hi haurà un ajut per a la creació de llocs de treball de caràcter permanent per part dels organismes, que consistirà en una dotació de 100.000 euros per cada plaça.
Podran ser beneficiaris dels ajuts:
Els ajuts per a la contractació estarà cofinançats pel Fons Social Europeu (FSE).
S'ha convocat l'àmbit ( topic ) "The Human Exposome Project: a una caixa d'eines per avaluar i abordar l'impacte del medi ambient en la salut".
Aquest àmbit forma part de la convocatòria " Millor salut i atenció mèdica, creixement econòmic i sistemes de salut sostenibles".
L'objectiu de la convocatòria respondria a la necessitat d'obtenir dades d'exposició individuals més completes i precises per tal d'estimar el component mediambientalment desconegut de les malalties no transmissibles (MNT).
L'abast de la convocatòria pot anar des de la prevenció, el diagnòstic, els enfocaments estratificats, la toxicologia predictiva, el desenvolupament d'enfocaments terapèutics innovadors i readaptats, incloses tecnologies mèdiques i teràpies avançades, cohorts i investigació basada en registres, a la integració de l'atenció i solucions digitals sistèmiques benestar i envelliment.
Aquesta convocatòria tindrà cinc prioritats principals:
Per a poder optar-hi hauran de ser almenys tres entitats amb personalitat jurídica.
Cadascuna de les tres ha d'estar establerta a un país membre de la UE diferent o un país associat a Horitzó 2020.
Es finançaran de 4 a 6 projectes els quals hauran de gestionar un pressupost d'entre 8-12 milions d'euros.
El Premi Europeu de la Joventut (EYA) 2019 busca projectes digitals que tinguin un fort impacte en la societat en una de les 9 categories de l'EYA:
La convocatòria està oberta a qualsevol emprenedor, equip d'empresa, grup d'estudiants o equip de projecte, on almenys un dels membres fundadors i la majoria de l'equip sigui menor de 33 anys i visqui en un dels estats membres de la Unió Europea, Consell d'Europa o la Unió per la Mediterrània, Bielorússia, Kosovo o Síria.
Es pot presentar qualsevol projecte digital per millorar la societat, això implica totes les aplicacions mòbils i basades en web, com ara: aplicacions, pàgines web, aplicacions per a portables, instal·lacions de quioscos, productes basats en sms, jocs per mòbils i produccions interactives per mòbils.
El projecte ha d'estar a la base de dades de l'EYA fins al 31 de juliol (presentació oberta a partir de març).
El Premi guardona fins a 3 projectes, productes o aplicacions per categoria, triats per un jurat, però no més de 15 guanyadors en total.
Si cap projecte, producte o aplicació obté els punts mínims necessaris dins una categoria, aquella categoria no obtindrà cap guanyador.
Un representant de cadascun dels projectes premiats serà convidat al Festival EYA que es durà a terme a Graz del 27 al 30 de novembre de 2019.
Els costos del viatge i l'allotjament seran pràcticament coberts en la seva totalitat.
El premi està cofinançat pel programa Europa amb els Ciutadans.
Per una informació més detallada sobre cada categoria del concurs i com participar-hi visita la web de la convocatòria.
L'EASME ha publicat la convocatòria Programa europeu sobre clústers excel·lents.
L'objectiu general d'aquesta convocatòria és enfortir l'excel·lència en la gestió de clústers i facilitar intercanvis i associacions estratègiques entre clústers i ecosistemes especialitzats a tot Europa, fins i tot mitjançant la posada en pràctica d'una iniciativa pilot "ClustersXchange".
Atès que la gestió de clústers d'alta qualitat i les connexions estratègiques entre els clústers són elements clau dels clústers mundials, la convocatòria pretén fomentar la competitivitat de les pimes i ajudar a les empreses a tenir èxit en els mercats globals explotant la innovació i el potencial de creixement que els clústers poden oferir.
EASME espera finançar fins a dotze projectes.
Les entitats que es poden presentar podran ser:
Les associacions estratègiques europees de clústers han de contribuir específicament al següent:
Amb aquesta finalitat, aquesta convocatòria pretén reunir organitzacions de clústers i altres organitzacions de xarxes empresarials dels estats membres de la UE o països que participen en el programa COSME interessats a formar part de les aliances estratègiques de clústers europeus.
El pressupost de la convocatòria podria augmentar si existissin crèdits pressupostaris disponibles.
Aquest import podria augmentar si hi ha disponibles crèdits pressupostaris addicionals.
La dotació màxima per projecte serà de 360.000 euros.
Aquesta convocatòria té per objectiu finançar projectes en matèria de memòria històrica europea (línia 1) i projectes adreçats a reforçar el compromís democràtic i la participació ciutadana (línia 2) per mitjà dels agermanaments i xarxes de municipis i ciutats i projectes de la societat civil.
Poden presentar-s'hi entitats públiques o bé organitzacions sense afany de guany amb personalitat jurídica, que tinguin la seu a: a) qualsevol dels estats membres de la UE; b) qualsevol dels països en vies d'adhesió; c) qualsevol dels països candidats; d) a qualsevol dels candidats potencials i; e) qualsevol dels països de l'Associació Europea de Lliure Canvi (AELC) que formin part de l'Acord de l'Espai Econòmic Europeu (EEE).
En el cas dels sol·licitants del Regne Unit, si aquest Estat abandona la UE durant el període de la subvenció sense celebrar un acord amb la Unió que garanteixi en particular que els sol·licitants d'aquest país segueixin considerant-se admissibles, aquests deixaran de rebre finançament de la UE (encara que continuaran participant, sempre que resulti possible), o es veuran obligats a abandonar el projecte de què es tracti.
Data límit per a la presentació de sol·licituds:
Les prioritats i els requisits particulars d'aquesta convocatòria estan disponibles al document pla de treball 2019.
El proper 5 de febrer la Generalitat de Catalunya organitza el MedCat Partners Fòrum, un espai obert centrat en els projectes europeus, euroregionals i transfronterers a la Mediterrània.
La Jornada s'adreça a les entitats catalanes que treballen en projectes mediterranis i té per objectiu facilitar contactes, compartir experiències i bones pràctiques i promoure futures col·laboracions i partenariats en projectes europeus d'àmbit mediterrani.
En les diferents sessions hi participaran representants dels principals programes, projectes i xarxes d'aquest àmbit, com són Interreg MED, ENI CBC MED, PRIMA, Poctefa, Interact, l'Euroregió, la CRPM o MedCités que exposaran la seva visió sobre el futur dels programes europeus a la Mediterrània de cara el nou marc financer de la UE.
L'acte comptarà amb un espai de trobada de projectes, es facilitarà informació i es presentaran les convocatòries en curs i previstes.
El MedCat Partners Fòrum s'emmarca en el Fòrum Catalunya Mediterrània #", un programa d'activitats mediterrànies que tindran lloc a Barcelona durant la primera quinzena de febrer, promogut en el marc del llançament de l'Estratègia Mediterrània de la Generalitat de Catalunya MedCat.
Us podeu inscriure omplint el formulari on line.
El formulari inclou la informació principal sobre l'estructura de l'acte i les principals sessions previstes els dies 4 i 5 de febrer.
Si hi esteu interessats, també us podeu inscriure al Seminari internacional "el Futur de la regió mediterrània" impulsat per l'Euroregió i la Conferència de Regions Perifèriques Marítimes (CRPM), el dia 4 de febrer.
Properament us informarem del programa detallat del MedCat Partners Forum i de les activitats previstes en el Fòrum Catalunya Mediterrània #".
Els passats 27 i 28 de novembre va tenir lloc una missió d'experts, coorganitzat per la DG Regio de la Comissió Europea i la Direcció General de Promoció Econòmica, Competència i Regulació, sobre sistemes de costos simplificats.
El tema de la missió va ser aprendre a aplicar i a treure el màxim rendiment de costos simplificats que els reglaments europeus preveuen per a la justificació de despeses.
L'aprenentatge adquirit a la missió és d'utilitat per evitar irregularitats involuntàries que podrien provocar correccions financeres i per millorar i alleugerir la gestió i justificació dels projectes cofinançats a través del Programa Operatiu FEDER de Catalunya 2014-2020.
La missió d'expert s'emmarca dins de l'instrument de la DG Regio TAIEX REGIO PEER 2 PEER, gràcies al qual les administracions públiques poden demanar col·laboració per a la implementació de la legislació europea, assessorament i intercanvi d'experiències sobre un tema específic.
Les missions d'experts poden durar entre 2 i 5 dies.